
A prostitúció jelensége és a reintegráció lehetőségei Magyarországon

Pályamunkám témájának választását azzal indokolnám, hogy tanulmányaim alatt a toleranciára nevelés című tantárgyon belül szerzett ismeretek felkeltették az érdeklődésemet a téma iránt, illetve a szexmunkások témáját kutatva azt tapasztaltam, hogy a közvélemény ismerete felszínes, hézagos. A társadalom nagy többsége elítéli a szexmunkásokat anélkül, hogy ismernék a jelenség társadalmi és egyéni hátterét, a körülményeket.
Dolgozatom készítése során a legfőbb kutatási céljaim a következők voltak: tájékozódni a jelenség fogalmi áttekintését illetően: típusok, szereplők. Majd ezt követően bemutatni a rehabilitáció és a reintegráció lehetőségeit, és felmérni a szexmunkások ismereteit a segítség formáiról és jogi lehetőségeiről, illetve a polgári életbe való visszailleszkedésük nehézségeiről. A munkámat olyan kérdésfeltevésekre alapoztam mint például, hogy a prostituáltak tájékozatlanok abban a tekintetben, hogy nekik is vannak jogaik, érdekvédelmi szervezetük. Továbbá, hogy a prostituáltak nem ismerik a reintegráció lehetőségeit.
Kutatásom során kétféle módszert alkalmaztam: mélyinterjúk készítését és kérdőíves felmérését. Hat szexmunkással, illetve egy „futattóval” volt lehetőségem interjút készíteni. A kérőíves kutatás az általam összeállított kérdésekből álltak. Itt 20 fővel sikerült kitöltetettem a kérőíveket, a megkérdezettek körmendi és güssingi szexmunkások voltak. A pályamunkám során külön értékeltem a mélyinterjúkat és a kérdőíveket.
Szerintem a kutatás hasznosításához szükség lenne a közgondolkodás megváltoztatására és a szexmunkások felvilágosítására.



